ముంబై: బాలీవుడ్లో తన కెరీర్ ముగిసిపోయిందంటూ వస్తున్న వార్తలను గత 22 యేళ్ల నుంచి వింటూనే ఉన్నానని బాలీవుడ్ బాద్షా  షారుక్ ఖాన్ పేర్కొన్నాడు. ఓ జాతీయ పత్రికకు ఇచ్చిన ఇంటర్వ్యూలో మాట్లాడుతూ.. తాను ఎప్పుడూ అభద్రతా భావానికి గురికాలేదని పేర్కొన్నాడు.‘‘22 ఏళ్లుగా చాలా మంది అదే మాట చెబుతూనే ఉన్నారు... ఎప్పుడో ఏదో సినిమా సరిగా ఆడకపోవచ్చు... కాని చాలా సినిమాలు విజయవంతంగా ఆడాయి. మరిన్ని మంచి సినిమాలు వస్తూనే ఉన్నాయి. అయితే నటీనటులకు ఉండే అసలు ఉద్దేశ్యాలు, లక్ష్యాలను అర్థం చేసుకోవడంలోనే తేడాజరుగుతోంది. నేను మాత్రమే కాదు ఏ నటుడైనా ప్రేక్షకుడికి వినోదం పంచడమే తన కర్తవ్యంగా భావిస్తాడు’’ అని షారుక్ పేర్కొన్నాడు.‘‘సినిమా విడుదలవుతున్న ప్రతిసారీ  చాలా సంతోషంగా ఉంటుంది... అది ప్రేక్షకులకు నచ్చితే బాగా ఆడుతుంది. ఒక వేళ బాగా ఆడకపోతే ప్రేక్షకుల జీవితంలో రెండున్నర గంటల సమయాన్ని స్పృశించాలన్న లక్ష్యం సరిగా నెరవేర్చలేకపోయానని కొంచెం బాధగా ఉంటుంది’’ అని పేర్కొన్నాడు. నటీనటులుగానీ, సినిమాలు గానీ నీళ్లలాంటివని తాను భావిస్తాననీ...  ఏ స్థాయిలో ఉన్నామన్న విషయం వాళ్లకు తెలిసిపోతూనే ఉంటుందని వ్యాఖ్యానించాడు.
mumbai: balivudlo tana kereer mugisipoyindantu vastunna vaartalanu gatha 22 yella nunchi vintoone unnaanani balivud badsha  sharuk khan perkonnadu. oo jaateeya patrikaku ichina interviewlo maatlaadutuu.. taanu eppuduu abhadrata bhavaniki gurikaledani perkonnadu.‘‘22 ellugaa chala mandi adhe maata chebutune unnaaru... eppudo edho sinima sarigaa aadakapovachhu... kaani chala cinimaalu vijayavantamgaa aadaayi. marinni manchi cinimaalu vastune unnaayi. ayithe nateenatulaku unde asalu uddesyaalu, lakshyaalanu artham chesukovadamlone tedajarugutondi. nenu matrame kaadu e natudaina prekshakudiki vinodam panchadame tana kartavyamgaa bhaavistaadu’’ ani sharuk perkonnadu.‘‘sinima vidudalavutunna pratisaarii  chala santoshamgaa untundi... adhi prekshakulaku nachite baga aadutundi. oka vaela baga aadakapothe prekshakula jeevitamlo rendunnara gantala samayanni sprusinchaalanna lakshyam sarigaa neraverchalekapoyanani konchem badhaga untundi’’ ani perkonnadu. nateenatulugaanee, cinimaalu gaanee neellalaantivani taanu bhaavistaananii...  e sthaayilo unnaamanna vishayam vaallaku telisipotune untundani vyaakhyaaninchaadu.